Tarptautinės grūdų tarybos (toliau – IGC) 2020 m. liepos 23 d. duomenimis, 2020–2021 m. pasaulinio grūdų derliaus prognozė, palyginti su prieš tai buvusia prognoze, sumažinta 12,6 mln. t (iki 2 224,7 mln. t), bet tai būtų 48,2 mln. t daugiau nei 2019–2020 m. Grūdų derliaus prognozė sumažinta dėl laukiamo mažesnio kviečių (JAV, ES ir Rusijoje) ir kukurūzų (JAV) derliaus pasaulyje.

Bendras grūdų sunaudojimas pasaulyje padidintas 0,6 mln. t (iki 2 218,2 mln. t). 2020–2021 m., palyginti su 2019–2020 m., grūdų sunaudojimas pasaulyje turėtų būti didesnis 39,2 mln. t. Grūdų prekybos apimtys analizuojamu laikotarpiu pasaulyje turėtų sudaryti 391,4 mln. t ir tai būtų 1,1 mln. t daugiau nei buvo prognozuota 2020 m. birželio mėn. ir 1,7 mln. t daugiau, palyginti su 2019–2020 m. Pasaulyje prognozuojama didesnė prekyba kviečiais ir kukurūzais.

IGC naujausiais duomenimis, grūdų atsargos pasaulyje 2020–2021 derliaus metų pabaigoje sumažintos 9,8 mln. t ir turėtų sudaryti 625,2 mln. t, tai būtų 6,6 mln. t daugiau, palyginti su 2019–2020 derliaus metų pabaigos atsargomis. Pasaulinės grūdų atsargos sumažintos dėl mažesnio kukurūzų derliaus JAV.

IGC naujausiais duomenimis, kviečių derlius pasaulyje 2020–2021 m. gali siekti 762,0 mln. t ir tai būtų 5,6 mln. t mažiau nei buvo prognozuota prieš mėnesį ir toks pat derlius kaip 2019–2020 m. Kviečių sunaudojimas pasaulyje analizuojamu laikotarpiu turėtų sudaryti 750,0 mln. t ir tai būtų 1,4 mln. t mažiau nei birželio mėn. prognozė, bet 3,3 mln. t daugiau, palyginti su 2019–2020 m. Kviečių sunaudojimas 2020–2021 m., palyginti su 2019–2020 m., gali padidėti: maistui – 1,35 proc. (iki 531,1 mln. t), pramonei – 0,94 proc. (iki 21,4 mln. t), o pašarams sumažėti 3,82 proc. (iki 135,8 mln. t).

IGC prognozės duomenimis, kviečių prekybos liepos mėn. prognozė padidinta 0,3 mln. t, o 2020–2021 m., palyginti su 2019–2020 m., gali sumažėti 1,9 mln. t ir sudaryti 180,4 mln. t. Kviečių atsargų prognozė per mėnesį sumažinta 1,9 mln. t, o 2020–2021 m., palyginti su 2019–2020 m., atsargos gali būti 12,0 mln. t didesnės ir sudaryti 288,0 mln. t.

Šaltinis: IGC

[2020-08-10](https://www.vic.lt/zumpris/2020/08/10/igc-liepos-men-sumazino-2020-2021-m-grudu-derliaus-prognoze-pasaulyje/)

[Grūdų ir aliejinių augalų sektoriaus užsienio rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-uzsienio-rinkos-apzvalgos/)